**სუად აბდერრაჰიმი** ( არაბ. سعاد عبد الرحيم‎ დ. 16 დეკემბერი, 1964, სფაქსი) — ტუნისელი პოლიტიკოსი. ზომიერ-ისლამისტური რენესანსის პარტიის (ან-ნაჰდა) წევრი. ტუნისის ყოფილი მერი (2018-2023). პირველი ქალი, რომელმაც დაიკავა ხსენებული თანამდებობა.

ბიოგრაფია
---------

სუად აბდერრაჰიმი დაიბადა 1964 წლის 16 დეკემბერს სფაქსში, ჰაბესის ვილაიეთის შვიდშვილიან ოჯახში.

1983 წელს დაამთავრა ტუნისის ხაზნადარის სახელობის ლიცეულმი და მიიღო ბაკალავრის ხარისხი. სწავლა განაგრძო მონასტირის უნივერსიტეტის სამედიცინო ფაკულტეტზე 1988 წელს მან მიიღო ხარისხი დიეტოლოგიაში, ხოლო 1992 წელს — ფარმაციაში.

სტუდენტობის წლებში იყო აქტივისტი და ტუნისის საყოველთაო სტუდენტთა კავშირის (UGTE) აღმასრულებელი კომიტეტის წევრი. 1985 წელს სტუდენტური აქტივობის გამო 15 დღით დააკავეს, რის შემდეგაც იძულებული გახდა გარკვეული ხნით მიეტოვებინა სწავლა. 1991 წელს, როდესაც ტუნისელ სტუდენტთა საყოველთაო კავშირი დაიშალა, სუად აბდერრაჰიმი გადაერთო ადამიანის უფლებების დაცვაზე. იგი კვლავ დააკავეს და პატიმრობა მიუსაჯეს.

ამ პერიოდში მან უარი თქვა ისლამური თავსაბურავის — ჰიჯაბის ტარებაზე. 

მუშაობდა ტუნისში ფარმაცევტული მაღაზიის მენეჯერად.

2011 წლის 14 იანვარს პრეზიდენტის ზინე ალ-აბიდინ ბენ ალის რეჟიმის დამხობის შემდეგ, „ჟასმინის რევოლუციის" შედეგად, იგი დაინიშნა წინა რეჟიმის პირობებში ექსტრემიზმის ბრალდებით აკრძალული Ennahda პარტიის აღმასრულებელი კომიტეტის წევრად. 2011 წლის 23 ოქტომბერს მიიღო მონაწილეობა ეროვნული დამფუძნებელი კრების არჩევნებში (NUS) ტუნისის ახალი კონსტიტუციის შემუშავების მიზნით. იყო ან-ნაჰდას სიის სათავეშე ქალაქ ტუნისის მეორე საარჩევნო ოლქიდან. ან-ნაჰდამ ასამბლეის 217 ადგილიდან 89 მოიპოვა. 2014 წლის იანვარში ეროვნულმა დამფუძნებელმა ასამბლეამ დაამტკიცა ახალი კონსტიტუცია, ხოლო 2014 წლის ივნისში მიიღო გადაწყვეტილება 26 ოქტომბერს ახალი პარლამენტის, ტუნისის სახალხო ასამბლეის არჩევნების ჩატარების და 23 ნოემბერს საპრეზიდენტო არჩევნების ჩატარების შესახებ. 

2018 წლის 6 მაისს მონაწილეობდა მუნიციპალურ არჩევნებში, რომელიც პირველად ჩატარდა 2011 წლის "ჟასმინის რევოლუციის" შემდეგ. სიის სათავეშია ქალაქ ტუნისის მუნიციპალური ოლქის „ან-ნაჰდა". არჩევნების შედეგების მიხედვით, ან-ნაჰდამ მეორე ადგილი დაიკავა დამოუკიდებელი კანდიდატების შემდეგ, მიიღო ხმების 28,64% და 2135 მანდატი. მმართველმა პარტიამ "ნიდაა ტუნის" მიიღო ხმების 20,85%. არჩევნების შემდეგ მუნიციპალური საბჭოს პირველ სხდომაზე, 3 ივლისს, სუად აბდერრაჰიმი ტუნისის მერად აირჩიეს. მუნიციპალიტეტის საკრებულოს 60 წევრიდან 26-მა ხმა მიიღო, ხოლო 22-მა მისცა ხმა მის კონკურენტს "ნიდაა ტუნისიდან" კამელ იდირს, რომელიც გახდა პირველი ქალი ხსენებულ თანამდებობაზე. მან შეცვალა ლარსამ სეიფალაჰი , რომელიც მერად დაინიშნა 2011 წლის ჟასმინის რევოლუციის შემდეგ.

2023 წლის 8 მარტს ტუნისის პრეზიდენტმა კაის საიდმა ბრძანებულებით დაითხოვა ყველა მუნიციპალური საბჭო. სლიმანე ალ-კოლი (არაბ.  ‎‎سليمان الكولي‎‎‎) დაინიშნა გენერალურ მდივნად, რომელიც პასუხისმგებელია ტუნისის მუნიციპალურ საკითხებზე.

პირადი ცხოვრება
---------------

სუად აბდერრაჰიმი დაქორწინებულია ფარმაცევტული კომპანიის დირექტორზე. წყვილს ორი შვილი ჰყავს — სამი და ნურხანი.

Ჯილოდები
--------

2014 წელს დაჯილდოვდა მე-4 ხარისხის ღირსების ეროვნული ორდენით.

სქოლიო
------

1. ↑  "Islamist-backed candidate becomes first woman mayor of Tunis". *France 24*. July 3, 2018. Retrieved July 3, 2018.
2. ↑  "Islamist-supported candidate becomes first female mayor of Tunis | DW | 03.07.2018". Deutche Welle.
3. ↑  "Souad Abderrahim, première femme à accéder au poste de maire de Tunis". *Le Monde.fr* (in French). 3 July 2018. Retrieved 2018-07-04.
4. ↑  "Qui est Souad Abderrahim, la probable future maire de Tunis ?". *RTL.fr* (in French). Retrieved 2018-07-04.
5. ↑  В Тунисе арестовали члена руководства исламистской партии «Ан-Нахда». ТАСС (2023-02-14). ციტირების თარიღი: 2023-12-18
6. ↑  "Tunisie - Les *bonnes moeurs* selon Souad Abderrahim". *businessnews.com.tn*.
7. ↑  "Tunisie : Souad Abderrahim, le pasionaria d'Ennahdha se dévoile – JeuneAfrique.com". *JeuneAfrique.com* (ფრანგ. ). 2011-11-10. Retrieved 2018-07-04.